Sulejmanija džamija u Travniku
<s>Sulejmanija džamija (Šarena džamija) nalazi se u Travniku u Bosni i Hercegovini.</s><s>Komisija za očuvanje nacionalnih spomenika, na sjednici održanoj od 25. do 31. maja 2005. godine je donijela odluku da se džamija sa šadrvanom, česmom i dućanima, te pokretno naslijeđe koga čine dva rukopisna Kurana proglasi za nacionalni spomenik BiH.</s><s>Ovu odluku Komisija je donijela u sljedećem sastavu: Zeynep Ahunbay, Amra Hadžimuhamedović (predsjedavajuća) , Dubravko Lovrenović, Ljiljana Ševo i Tina Wik.</s><s>Pokretno nasljeđe Jeni džamije sačinjava 20 levhi, od toga 18 smještenih u centralnom molitvenom prostoru i 2 u prostorima tekije.</s>

<s>Historija 
Na mjestu Šarene džamije, je još krajem XVI stoljeća podignuta Gazi-agina džamija.</s><s>Godine 1757.</s><s>Iz temelja obnovio ju je bosanski valija Sopa Salan Ćamil-Ahmed-paša, sagradivši pod njom bezistan sa dvadeset i sedam dućana, pa se ona od tada nazvala Ćamilija džamija.</s>

<s>Nakon požara iz 1815. godine, na istom mjestu Skopljak Sulejman-paša, izgradio je novu džamiju, koja se od tada naziva Sulejmanijom.</s><s>Ovaj vezir je stolovao u Travniku od 27. oktobra 1815. do 23. januara 1818. godine.</s><s>Pored obnove ove džamije, on je sagradio turbe nad mezarom bosanskog vezira Mustafe-paše Jenišeherlije u dvorištu Kukavičine medrese u Gornjoj čaršiji, te obnovio sahat-kulu kod Hadži Ali-begove džamije.</s><s>Za održavanje ovih objekata ostavio je bogat, vezirski vakuf, a samoj džamiji je poklonio i ostavio na čuvanje visoko tursko odlikovanje koje je on primio za vojne zasluge.</s>

<s>O ovoj obnovi postoji natpis iz 1815/1816. godine.</s><s>Kamena ploča, veličine 100x50 cm, sa natpisom uzidana je nad glavnim ulazom u džamiju.</s><s>Hronogram u pjesmi smješten je u četrnaest elipsastih polja.</s><s>Natpis je na uzdužnim stranama i kroz sredinu ukrašen isklesanim cvjetićima.</s><s>Pismo: sitan i lijep nesh-talik.</s>

<s>Iz historijskih podataka zaključuje se da je tokom bombardiranja Travnika u II svjetskom ratu porušen zapadni ugao i već 1945. godine je on obnovljen.</s>

<s>Opis 
Džamije sa četverovodnim krovom i kamenom munarom, prema tlocrtnom rješenju mogu se svrstati u dva osnovna tipa – tip jednoprostorne džamije, koji preovladava, i tip džamije sa stupovima.</s><s>Ovom tipu u Bosni i Hercegovini pripada desetak džamija velikih dimenzija koje se javljaju u posljednjim stoljećima osmanske uprave.</s><s>Ovaj tip džamija predstavlja novo tlocrtno rješenje gdje stupovi nose tavanicu i mahvil postavljen duž prednjeg i dva bočna zida.</s><s>Arhitektonski najznačajnija džamija ovog tipa u Bosni i Hercegovini je Sulejmanija ili Šarena džamija u Travniku.</s>

<s>Ispod cijele džamije u prizemlju je kameni bezistan u kojem je ranije bilo 10 dućana, koji su danas uklonjeni i bezistan je jedinstven prodajni prostor.</s><s>Bezistan je podijeljen sa dva reda masivnih drvenih stupova na dvije treveje.</s><s>Stupovi nose tavanicu i mahvil postavljen duž prednjeg i dva bočna zida. i središnji kaldrmisan prolaz, unutrašnju ulicu.</s>

<s>Stupovi su međusobno spojeni segmentnim lukovima sa čeličnom zategom.</s><s>Vanjska linija lukova je uvučena u odnosu na ravan zida, čime je dodatno naglašena plastičnost fasade objekta u prizemlju.</s><s>U poljima između lukova, a iznad samih kapitela, nalazi se kamena dekoracija u vidu ispupčene rozete sa 12 kriški.</s><s>Iznad gornje linije lukova nalazi se polukružno ispupčenje – vijenac, duž tri fasade objekta (jugozapadna, jugoistočna i sjeveroistočna fasada), koji predstavlja i vizuelnu diferencijaciju prizemlja i sprata objekta (profanog i sakralnog dijela).</s><s>Džamija u osnovi predstavlja nešto izdužen četverougao 21,88x16 m. sa produžetkom na sjeveroistočnoj strani, uz munaru - pridodat trijem u zadnjem lijevom uglu.</s><s>Sastoji se iz tri etaže.</s>

<s>Sakralni prostor počinje na prvom spratu i proteže se kroz dvije etaže.</s><s>Krov je četverovodan.</s>

<s>Reference</s>

<s>Literatura</s>

<s>Mehmed Mujezinović - Islamska epigrafika Bosne i Hercegovine</s>

<s>Džamije u Travniku
Nacionalni spomenici u Travniku</s>

